U skladu sa odredbom člana 87. Zakona o visokom obrazovanju Kantona Sarajevo („Službene novine Kantona Sarajevo“ broj: 33/17, 35/20, 40/20 i 39/21), člana 172. Statuta Univerziteta u Sarajevu, broj: 01-1093-3-1/18 od 28.11.2018. godine, Pravila studiranja za treći ciklus studija na Univerzitetu u Sarajevu – doktorski studij br. 01-1101-79-1/18 od 19.12.2018. godine, Odlukom Senata Univerziteta u Sarajevu broj: 01-2-57/22 od 23.02.2022. godine o usvajanju izmjene i dopune Nastavnog plana i programa trećeg ciklusa (doktorskog studija), Odluke Senata Univerziteta u Sarajevu za raspisivanje konkursa broj: 01-4-124/22 od 30.03.2022. godine, saglasnosti Ministarstva za nauku, visoko obrazovanje i mlade Kantona Sarajevo broj: 27-34-15176-1/22 od 14.04.2022. godine**,** Odluke Fakulteta o cijeni studija broj: 02-1-118-2/22 od 08.02.2022. godine i prethodne Odluke Upravnog odbora Univerziteta u Sarajevu broj: 02-159/18 od 17.07.2018. godine, Odluke Vijeća Fakulteta o usvajanju Konačne rang-liste studenata primljenih na treći ciklus studija broj: 02-1-680-1/22 od 13.06.2022. godine, Odluke Senata Univerziteta u Sarajevu o usvajanju Konačne rang-liste broj: 01-9-71/22 od 29.06.2022. godine, ugovorne strane:

1. **Univerzitet u Sarajevu-Fakultet političkih nauka** (u daljnjem tekstu: Fakultet političkih nauka) sa sjedištem na adresi Skenderija 72, 71 000 Sarajevo, zastupan od **dekana, prof. dr. Sead Turčalo,**

i

1. **STUDENT/ICA** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: student/ica), rođen/a \_\_\_\_\_\_\_\_\_\_\_\_\_\_\_\_\_\_\_\_. godine u \_\_\_\_\_\_\_\_\_\_\_\_\_\_\_\_\_\_\_\_, JMBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, upisan/a **studijske 2022/2023. godine** na doktorski studij – treći ciklus studija, istraživačko polje \_\_\_\_\_\_\_\_\_\_\_\_\_\_\_\_\_\_\_\_\_\_\_\_ u statusu **Redovan.**

**UGOVOR O STUDIRANJU**

**ZA DOKTORSKI STUDIJ – TREĆI CIKLUS STUDIJA**

**Predmet ugovora**

**Član 1.**

Predmet ovog ugovora je reguliranje međusobnih prava i obaveza između Fakulteta političkih nauka i studenta upisanog na Doktorski studij – treći ciklus studija (u daljnjem tekstu: doktorski studij).

**Član 2.**

Doktorski studij počinje u studijskoj 2022/2023 godini i traje III godine, odnosno VI semestara.

**Prava i obaveze ugovornih strana**

**Član 3.**

Fakultet političkih nauka se obavezuje da studentu obezbijedi uvjete za prisustvo i praćenje nastave, učestvovanje u naučnoistraživačkom i umjetničkom radu, stjecanje diplome doktora nauka/umjetnosti i odgovarajućeg naučnog zvanja doktora nauka/umjetnosti po okončanju studija, kao i druga prava u skladu sa Zakonom o visokom obrazovanju Kantona Sarajevo, Statutom Univerziteta u Sarajevu, Nastavnim planom i programom trećeg ciklusa studija i drugim važećim aktima Kantona Sarajevo, Univerziteta u Sarajevu i fakulteta/akademije.

Nastavni plan i program trećeg ciklusa studija utvrđuje vijeće studija, a usvaja vijeće organizacione jedinice, uz prethodno odobrenje Senata Univerziteta.

Nastavni plan i program u formi ECTS kataloga/informacijskog kataloga je sastavni dio ovog ugovora.

**Član 4.**

##### Nastavni proces trećeg ciklusa studija izvodi se u obliku predavanja, seminara, konsultacija te drugih utvrđenih oblika nastave.

##### Nastava se izvodi ukoliko na jednom predmetu ima tri ili više studenata.

##### Konsultativna (mentorska) nastava se obavezno izvodi ukoliko predmet sluša manje od tri studenta ili ako je ovakav vid nastave nužno organizirati zbog prirode (karaktera) studija. Odluku o načinu izvođenja nastave koja će se organizirati donosi vijeće studija.

**Član 5.**

Student je u obavezi da učestvuje u svim oblicima nastavno-naučnog i istraživačkog rada predviđenih Nastavnim planom i programom u skladu sa Pravilima studiranja za treći ciklus studija Univerziteta u Sarajevu.

Student je dužan položiti sve ispite i obaviti sve ostale provjere znanja.

**Član 6.**

Postupak izbora, predlaganja, odabira teme i odbrane doktorske disertacije vrši se u skladu sa Pravilima studiranja za treći ciklus studija Univerziteta u Sarajevu.

**Finansiranje studija**

**Član 7.**

1. Studenti upisani u I semestar se obavezuju da će troškove studija u iznosu od 15.000,00 KM plaćati u ratama kako slijedi:
* prva rata u iznosu od 2.500,00 KM prilikom upisa na studij, I godina
* druga rata u iznosu od 2.500,00 KM prilikom ovjere I i upisa u II semestar, I godina,
* treća rata u iznosu od 2.500,00 KM, prilikom upisa u III semestar, II godina,
* četvrta rata u iznosu od 2.500,00 KM prilikom ovjere III i upisa u IV semestar, II godina
* peta rata u iznosu od 2.500,00 KM, prilikom upisa u V semestar, III godina,
* šesta rata u iznosu od 2.500,00 KM prilikom ovjere V i upisa u VI semestar, III godina.
1. Studenti (magistri nauka) upisani u III semestar se obavezuju da će troškove studija u iznosu od 10.000,00 KM plaćati u ratama kako slijedi:
* prva rata u iznosu od 2.500,00 KM prilikom upisa u III semestar, II godina
* druga rata u iznosu od 2.500,00 KM, prilikom ovjere III i upisa u IV semestar, II godina,
* treća rata u iznosu od 2.500,00 KM prilikom upisa u V semestar, III godina,
* četvrta rata u iznosu od 2.500,00 KM prilikom ovjere V i upisa u VI semestar, III godina.
1. Plaćanje iz stava 1. i 2. se može izvršiti i u cijelosti u iznosu od 15.000,00 KM, odnosno 10.000,00 KM (magistri nauka).

**Član 8.**

Student koji je položio ispite predviđene Nastavnim planom i programom i odbranio doktorsku disertaciju stiče naučno zvanje DOKTORA POLITIČKIH NAUKA/ZNANOSTI, DOKTORA SOCIOLOŠKIH NAUKA/ZNANOSTI, DOKTORA POLITIČKIH NAUKA/ZNANOSTI IZ OBLASTI SIGURNOSNIH I MIROVNIH STUDIJA, DOKTORA KOMUNIKOLOŠKIH NAUKA/ZNANOSTI I DOKTORA NAUKA/ZNANOSTI SOCIJALNOG RADA u skladu sa prijavljenim istraživačkim poljem i Pravilnikom o stjecanju i korištenju akademskih titula, stručnih i naučnih zvanja na visokoškolskim ustanovama na području Kantona Sarajevo.

**Važenje ugovora**

**Član 9.**

Ovaj ugovor stupa na snagu upisom u prvu studijsku godinu trećeg ciklusa studija (doktorskog studija) i važi do završetka doktorskog studija.

**Ostale odredbe**

**Član 10.**

Na odnose koji nisu regulirani ovim ugovorom će se primijeniti odredbe Zakona o visokom obrazovanju Kantona Sarajevo, Statuta Univerziteta u Sarajevu, Pravila studiranja za treći ciklus studiranja Univerziteta u Sarajevu i drugih važećih akata.

**Član 11.**

Eventualne izmjene ovog ugovora će se definirati aneksom ugovora.

**Član 12.**

Ugovorne strane saglasne su da eventualne sporove prvenstveno rješavaju mirnim putem.

U slučaju da nastali spor stranke ne riješe sporazumno, nadležan je Općinski sud u Sarajevu.

**Član 13.**

Ovaj ugovor se sačinjava u četiri istovjetna primjerka, od kojih svaka ugovorna strana zadržava po dva ugovora.

Ugovor stupa na snagu danom potpisivanja od strane obje ugovorne strane.

**STUDENT/ICA: FAKULTET POLITIČKIH NAUKA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime studenta, JMBG\* Prof. dr. Sead Turčalo, dekan

 **Broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Sarajevo, \_\_\_\_\_\_\_\_\_\_\_\_\_\_\_\_\_\_\_\_\_**